Document ID: 32004D0773

32004D0773
L 342/27
JURNALUL OFÍCIAL AL UNIUNII EUROPENE
DECIZIA CONSILIULUI
din 25 octombrie 2004
de modificare a Deciziei de autorizare a directorului Europol să inițieze negocieri cu privire la acordurile cu state terțe și cu organisme din afara Uniunii Europene
(2004/773/CE)
CONSILIUL UNIUNII EUROPENE,
având în vedere Convenția privind înființarea unui Oficiu European de Poliție (Convenția Europol) (1), în special articolul 42 alineatul (2), articolul 10 alineatul (4) și articolul 18,
având în vedere Actul Consiliului din 3 noiembrie 1998 de stabilire a normelor privind relațiile externe ale Europol cu statele terțe și cu organismele din afara Uniunii Europene (2), în special articolul 2,
având în vedere Actul Consiliului din 3 noiembrie 1998 de stabilire a normelor privind primirea de către Europol a unor informații provenite de la organismele terțe (3), în special articolul 2,
având în vedere Actul Consiliului din 12 martie 1999 de adoptare a normelor privind transmiterea de date cu caracter personal de către Europol statelor și organismelor terțe (4), în special articolele 2 și 3,
întrucât:
(1)
Cerințele operaționale și necesitatea de a lupta eficient împotriva formelor organizate ale criminalității prin intermediul Europol impun ca Moldova și Ucraina să fie adăugate pe lista statelor terțe cu care directorul Europol este autorizat să înceapă negocieri.
(2)
Prin urmare, Decizia Consiliului din 27 martie 2000 (5) ar trebui să fie modificată,
DECIDE:
Articolul 1
Decizia Consiliului din 27 martie 2000 se modifică după cum urmează:
La articolul 2 alineatul (1), sub titlul „Statele terțe”, următoarele state se inserează în listă, în ordine alfabetică:
-
„Moldova” și
-
„Ucraina”.
Articolul 2
Prezenta decizie se publică în Jurnalul Oficial al Uniunii Europene.
Articolul 3
Prezenta decizie intră în vigoare în ziua următoare datei adoptării sale.
Adoptată la Luxemburg, 25 octombrie 2004.

Labels: 5
0
12
18
15